નોંધનીય છે કે, જમીન બિનખેની માટેની પ્રક્રિયા જટીલ ન રહે અને અરજદારને તેની પ્રક્રિયા કેટલે પહોંચી તેની ખબર રહે તેવી જોગવાઈ ઓનલાઈન પ્રક્રિયામાં કરાયેલી છે. આનાથી રાજયની સંબંધીત કચેરીઓમાં કયારેક કોઈ અજુગતી માગણી થયાનું ભયસ્થાન પણ ખાળી શકાશે તેવુ તંત્રનું માનવું છે. આગામી સોમવારથી આ સમગ્ર ઓનલાઈન પ્રક્રિયા થવાની છે, જે અન્વયે રાજકોટ જિલ્લામાં આ પ્રથમ અરજી આવી છે, વર્ષો સુધી રૂઢિગત રીતે, બાદમાં કયાંક કયાંક ‘ઓપન હાઉસ’ યોજીને બિનખેતી મંજુર કરાતી જેમાં હવે વધુ એક સુધારો આ રીતે આવી રહ્યો છે.